projecte-aina/catalan_government_crawling huggingface dataset:
Regulació de l'activitat de les associacions de consumidors de cànnabis
Llei anul·lada pel Tribunal Constitucional (27/09/18)
Creació de l'òrgan col·legiat de coordinació de les activitats que tenen per objecte l'abordatge, des de diversos àmbits materials, de la prevenció, l'assistència, la reducció de danys, la reinserció, la formació i la recerca en els problemes relacionats amb els consums de drogues, i de participació de la ciutadania, institucions i organitzacions no governamentals implicades en les drogodependències.
S'actualitza la regulació de la senyalització de les limitacions en la venda de begudes alcohòliques.
Es modifica la llegenda del rètol de les màquines expenedores perquè, a més de begudes alcohòliques, també ofereixen begudes sense alcohol.
Segons el Decret 32/2005, de 8 de març, pel qual es regula la senyalització de les limitacions en la venda de begudes alcohòliques
Regula la capacitat sancionadora que preveu la Llei 20/1985.
Aquesta llei té per objecte establir i regular les mesures i les accions de prevenció i d'assistència en les situacions a què donen lloc les substàncies que poden generar dependència.
A la Jornada, que va tenir lloc el 22 de novembre de 2013, es reflexiona sobre les interaccions específiques entre les xarxes de la justícia, les forces de l'ordre i els diferents serveis que tenen cura de la protecció dels infants i adolescents.
La jornada pot ser d'interès per a tots els professionals de la xarxa d'atenció a les drogodependències, salut mental, justícia, infància i adolescència i serveis socials.
Taula 1: Justícia i tractaments: un marc de relacions
Internament, règim obert i mesures alternatives
Taula 3: Conducció, consums, tractaments i substàncies psicotròpiques.
Taula 4: Menors i famílies en situació de risc.
Taula 1 - Tre Borràs (Moderadora)
Recull i accés directe a les memòries més rellevants
És la responsable tant de la promoció i la protecció de la salut, la prevenció i la gestió de les alertes epidemiològiques i alimentàries, com de la salut laboral.
Catalunya destaca com a referent en el desenvolupament d'actuacions en prevenció i promoció de la salut mental, així com en prevenció dels problemes d'alcohol i drogues de forma coordinada amb altres països i organismes europeus.
És una iniciativa del govern espanyol creada l'any 1985 destinada a coordinar i potenciar les polítiques que, en matèria de drogues, es duen a terme des de les diferents Administracions Públiques Autonòmiques i entitats socials a nivell de l'estat espanyol.
Accés a les memòries anuals del Pla Nacional sobre Drogues, aquí
Agència descentralitzada de la Unió Europea que proporciona a la UE i als seus estats membres una visió objectiva del problema de les drogues a Europa i una base sòlida sobre la qual es pot fonamentar el debat.
Ofereix als responsables polítics la informació necessària per elaborar lleis i estratègies fonamentades en la matèria.
També ajuda els professionals i els investigadors a identificar bones pràctiques i noves àrees d'investigació.
Elabora informes anuals amb les dades proporcionades pels estats membres.
Agència de l ́Organització Nacions Unides (ONU) que té com a objectiu vetllar pels tractats i convenis internacionals en matèria de drogues i la delinqüència internacional.
Fundada el 1997 a través de la fusió del Programa de les Nacions Unides per a la Fiscalització de Drogues i el Centre per a la Prevenció Internacional del Delicte.
És l'autoritat directiva i coordinadora de salut dintre del sistema de les Nacions Unides.
Informació relativa consum i abús de substàncies psicoactives i també conté informació sobre projectes i activitats de l'Organització Mundial de la Salut en els àmbits de l'ús i la dependència de substàncies.
Sistema d'informació global sobre l'alcohol i la salut (GISAH )
Eina essencial d'avaluació i anàlisi de la situació sanitària i les tendències relacionades amb el consum d'alcohol, els danys causats per l'alcohol i les respostes polítiques dels diferents països.
Un any més, i per sisè any consecutiu, s'ha celebrat la Setmana de sensibilització sobre els riscos del consum d'alcohol, de l'11 al 17 de novembre, amb una important participació arreu del territori.
Sota el lema "L'ALCOHOL ÉS RESPONSABILITAT DE TOTHOM" enguany s'han tornat a mobilitzar els i les professionals de la salut, i d'altres àmbits, i les entitats que treballen activament en la reflexió i conscienciació sobre els riscos del consum d'alcohol,
Des de la Sub-direcció estem recollint les activitats i accions que s'han organitzat durant la Setmana (tallers, conferències, estands informatius, etc...), així com els productes que s'han generat (fotografies, materials de sensibilització, audiovisuals etc.), a través del formulari " compartiu la vostra activitat " del Canal Drogues.
Animem a les entitats que encara no ho hagin fet, a compartir les seves iniciatives, per poder dimensionar i donar visibilitat a la mobilització arreu del territori.
Volem agrair totes les adhesions que hem rebut a la iniciativa "Jo m'hi adhereixo", lligada al lema de la campanya "L'ALCOHOL ÉS RESPONSABILITAT DE TOTHOM".
Podeu veure els vídeos al Canal Drogues: http://drogues.gencat.cat/ca/ciutadania/menys_es_millor/jo-mhi-adhereixo/.
Tot i així, la iniciativa no acaba amb la Setmana, i esperem seguir rebent adhesions per cada vegada ser més.
El Centre de Cultura de Dones Francesca Bonnemaison de Barcelona va acollir, el passat 11 d'abril, la II Jornada de la "Red Género y Drogas", amb l'objectiu de posar de manifest la necessitat d'incorporar la perspectiva de gènere en l'àmbit de les drogues.
La " Red Estatal de Género y Drogas " és una xarxa finançada per la Delegació del Plan Nacional sobre Drogas per enfortir les entitats socials del Tercer Sector que treballen en drogues i addiccions des de la perspectiva de gènere i incidir en el compliment de la Llei d'Igualtat
La Jornada va plantejar un espai de debat sobre la influencia dels condicionants de gènere en el consum problemàtic d'homes i dones, i sobre la necessitat d'incorporar la perspectiva de gènere en l'anàlisi de la problemàtica i en el disseny i desenvolupament de recursos.
La Jornada es va inaugurar amb la benvinguda per part d' Azucena Martí, delegada del Plan Nacional sobre Drogas del Ministeri de Sanitat, Consum i Benestar Socia l, Joan Colom, sub-director general de Drogodependencias de l'Agència de Salut Pública de Catalunya, Paz Casillas, directora gerent de la Fundación Atenea, i Marta Álvarez, directora de l'àrea d'adiccions, gènero i família de la Fundació Salut i Comunitat.
A continuació es van presentar els treballs realitzats per a la incorporacó de la perspectiva de gènere en l'àmbit de les drogodependències.
Maite Tudela va presentar l'estudi realitzat per la Federació Catalana de Drogodependències, i Felisa Pérez, presidenta de l' Associació Benestar i Desenvolupament ABD i vicepresidenta de la Xarxa d'Atenció a les Adiccions UNAD, el treball de la comissió de gènere de la xarxa.
En la següent taula de diàleg, Raquel Cantos i Gemma Altell van abordar la necessitat d'incorporar la perspectiva de gènere en les drogodependències i, a continuació, es va presentar la campanya: "Abordemos las drogas con gafas violeta", impulsada des del Projecte Malva de la Fundació Salut i Comunitat.
A continuació es va presentar la Xarxa "Género y Drogas" per part d' Ivet Oriols, coordinadora de gènere i drogues de la Fundació Salut i Comunitat, i Irene González, responsable de formació de la Fundación Atenea.
En la part final de la Jornada un Panell d'experts van presentar les comissions de Distintiu, Intercanvi i Sensibilització, i es van presentar les conclusions de cadascuna d'aquestes comissions.
Associació referent en el treball amb les persones que consumeixen drogues i les drogodependències molt arrelada al territori.
L'entitat té una gran implicació i un paper clau en la xarxa de coordinació d'entitats de la ciutat de Terrassa.
I gràcies al treball que tenen les associacions com aquesta, s'implementen programes de reducció de danys per a prevenir les malalties infectocontagioses i les morts per sobredosis en les persones consumidores de drogues.
La Jornada de celebració, el 25 d'abril al Vapor Universitari, es va obrir amb la presentació de la presidenta de l'entitat, la Cristina Valverde, l'alcalde de l'Ajuntament de Terrassa, l'Alfredo Vega i la Laia Gasulla, coordinadora de l'àrea de reducció de danys de la Sub-direcció General de Drogodependències per delegació de la Consellera de Salut.
Durant la primera part de la Jornada, les psicòlogues de la Sub-direcció General de Drogodependències, Laia Gasulla ha fet un recorregut històric del treball de reducció de danys a Catalunya, des de la pandèmia de la Sida als anys 80 fins a l'actualitat.
I, Teresa de Gispert, ha presentat els resultats del projecte europeu Betrad, que té com a objectiu ampliar el coneixement sobre l'envelliment de les persones que usen drogues i proveir a professionals de l'àmbit de les drogodependències, de la geriatria i d'altres àmbits sanitaris i socials de recursos per a millorar l'atenció a les persones que usen drogues d'edats avançades.
Seguidament han participat les professionals del CAS de Mútua de Terrassa, Carme Torrella, Núria Palau i Carme Pedrós, amb un enfocament preventiu on van plantejar l'acompanyament dels i les adolescents des del suport en la seva presa de consciència i capacitat crítica.
També han destacat el paper del grup d'iguals i de la família en aquesta etapa.
I finalment remarcar, les intervencions on els i les representants d'Aide han recordat la importància de les polítiques i els programes que utilitzen per ajudar a les persones que consumeixen drogues i a les seves famílies.
Us convidem a veure el reportatge que va emetre TV3 diumenge passat sobre alcohol, en l'espai "30 minuts" amb el títol "Barra lliure".
"Les begudes alcohòliques formen part del dia a dia de la nostra societat sense que hi hagi consciència que el seu consum és un dels principals problemes de salut pública".
Així presenta el programa 30 Minuts de TV3 el reportatge " Barra lliure "; en ell hi participen diversos professionals, entre els qual trobem al Dr.
Toni Gual (Cap de la unitat de Conductes addictives, de l'Hospital Clínic de Barcelona), col·laborador expert del Programa Beveu Menys.
Esperem que sigui del vostre interès i que en feu difusió per a continuar sensibilitzant a la població.
Perquè l'" Alcohol és responsabilitat de tothom ".
També us convidem a veure l'espai del programa "Els Matins" de TV3 on, prèviament a l'emissió del reportatge "Barra lliure" del "30 minuts" es va fer un debat sobre el tema de l'alcohol amb Ignasi Gallart, un dels responsables del reportatge, i Albert Espelt, professor de Salut Pública de la Universitat de Manresa.
El passat divendres, la mútua Asepeyo va organitzar la Jornada "La sinistralitat viària, un aspecte més en la PRL", en la que es va abordar l'impacte del consum d'alcohol i drogues en els accidents de trànsit.
Joan Colom, sub-director general de Drogodependències de l'Agència de Salut Pública de Catalunya, ha participat en aquesta Jornada amb un anàlisi del consum d'alcohol i drogues i el seu impacte en l'accidentabilitat, en el que es domestra que l'alcohol és la substància que més danys a tercers ocasiona i l'impacte en morts i lesions per accidents de trànsit és molt elevat.
En aquest sentit, Colom ha exposat els models de Mobilitat i Salut Pública, en els quals una de les grans prioritats en seguretat viària és reduir l'impacte del consum de substàncies.
A part de les actuacions coordinades entre els departaments de Salut i Interior (Trànsit, Mossos d'Esquadra...) en matèria de trànsit, des de Salut Pública hi ha programes i iniciatives per reduïr el consum d'alcohol i drogues i els problemes relacionat en l'àmbit laboral.
Aquest és el cas de " A la feina, Alcohol i Drogues 0,0 ", un programa per a la prevenció, el tractament i la reinserció dels problemes d'alcohol i les drogues en l'àmbit laboral.
Entre la diversitat de recursos que proporciona aquest programa, un d'ells és la Calculadora en línia: una eina pensada perquè els i les treballadores puguin avaluar de forma anònima i confidencial el seu consum d'alcohol, i l'efecte que aquest pot tenir en relació amb la seva feina.
En funció de les respostes la persona rep un missatge amb recomanacions personalitzades.
L'objectiu és promoure la detecció precoç d'aquestes malalties i incentivar la realització de les proves, especialment en els col·lectius sensibles com persones que s'injecten drogues.
Com cada any, l'Agència de Salut Pública de Catalunya s'adhereix a la Setmana Europea del Cribratge del VIH i les Hepatitis per població general i especialment en els col·lectius sensibles.
La setmana comença avui, 22 de novembre, i durarà 7 dies, fins el dia 29.
Les persones que s'injecten drogues (PQID) són les que presenten més altes prevalences d'infecció a Catalunya.
Aquestes persones, a més, concentren la majoria de nous casos a Europa Occidental i també en el nostre país.
Fer-se les proves permet conèixer al més aviat possible si s'està infectat i, d'aquesta manera, poder beneficiar-se d'un seguiment mèdic, accedir a un tractament eficaç que millori la qualitat de vida, així com adoptar les mesures necessàries per evitar la reinfecció i la transmissió.
En relació a la hepatitis C, s'ha pogut evidenciar que el tractament amb els actuals fàrmacs Antivirals d'Acció Directa (AAD) són molt eficaços, ja que són de curta durada (entre 8 i 12 setmanes), de fàcil administració (una presa al dia, per via oral) i sense efectes secundaris.
En conseqüència, els professionals que atenen a persones consumidores de drogues haurien de poder identificar i derivar a tractament.
Setmana Europea de la Prova del VIH i les Hepatitis Víriques (Canal Salut: Informació i materials)
Es realitza una formació en dispensació responsable d'alcohol en la que participen 100 estudiants responsables de les paradetes.
El passat 7 de novembre es va celebrar la festa major de la UAB que enguany té com a lema "Emergència climàtica: la UAB actua!".
Aquesta festa té una llarga tradició de fa més de 30 anys amb una gran afluència de públic i de participació per part dels estudiants.
El campus de Bellaterra s'omple de paradetes, actuacions musicals i activitats culturals, solidàries i esportives, aplegant a més de 24.000 persones.
Aquest és el segon any que aquesta festa es reconeix amb el Segell Q de Festa!
Aquest és un projecte, iniciativa de la Sub-direcció General de Drogodependències de l'Agència de Salut Pública, que reconeix els espais d'oci que compten amb un seguit de recursos i serveis relacionats amb la salut, el benestar i la qualitat, per tal de disminuir els riscos associats al consum de substàncies, com ara les intoxicacions o l'accidentalitat vial.
Actualment a Catalunya tenim 65 espais distingits amb el Q de Festa! i 2 festes universitàries.
La Festa Major UAB 2019 amb el lema "Emergència climàtica: la UAB actua! compleix amb els criteris del distintiu, i compta amb un estand informatiu sobre drogues i reducció de riscos, amb accés gratuït a aigua fresca, disponibilitat d'aliments, taps per a les orelles i informació detallada i actualitzada sobre els mitjans de transport públic més propers.
També ofereix un punt lila d'atenció a les violències sexuals.
Com a novetat s'instaura un servei gratuït d'alcoholímetres per a conductors de vehicles.
A més a més, com a millora en la gestió ambiental juntament amb d'altres iniciatives (com el fet de tenir una deixalleria creada específicament per la festa, punts de bescanvi de vidre per ampolles de plàstic), en l'edició d'enguany s'han lliurat cendrers portàtils per així reduir els residus que es generen.
Així mateix, 100 estudiants (dos estudiants responsables de cada una de les 42 paradetes) han realitzat una formació de dues hores sobre estratègies de dispensació responsable d'alcohol i oferiran almenys un còctel saludable a cada paradeta.
El curs s'ha fet en el marc de la formació de 4 hores que la UAB fa als paradistes en matèria de salut, seguretat, emergències i medi ambient.
El distintiu és alhora un reconeixement a la feina realitzada per la Comissió Tècnica de treball transversal, de la qual en formen part diferents unitats, àrees i serveis professionals de la universitat, i de la que depèn la comissió específica "Festa Q", en el que participen la Unitat de Dinamització Comunitària, la Fundació Autònoma Solidària, l'Observatori de la Igualtat de la UAB i el Servei d'Assistència Sanitària.
Aquesta línia de treball en l'oci universitari complementa i amplia el treball que des de fa anys es duu a terme al campus de la UAB, a través del Programa de Salut de la Fundació Autònoma Solidària que promou estils de vida més saludables i s'adreça a estudiants del campus.
L'any passat al voltant de 2.000 estudiants van participar en les accions de formació i sensibilització del programa.
El dimarts, 22 d'octubre, s'ha celebrat el 9è simposi de la xarxa APN (Alcohol Policy Network Europe) a la ciutat de Lisboa, a Portugal.
El simposi ha tingut el suport del Serviço de Intervenção nos Comportamentos Aditivos e nas Dependências (SICAD) i s'ha organitzat com a esdeveniment previ de la Lisbon Addictions Conference que ha comptat amb sessions proposades pel Futurize, un projecte europeu que propicia debats interactius estructurats, centrats en els futurs escenaris clau en matèria de drogues i addiccions conductuals.
Durant la primera part, s'han tractat els últims avenços més importants a diferents països i a nivell internacional sobre el consum d'alcohol i el dany atribuïble, i ha comtat amb les col·laboracions de Portugal, Escòcia, Rússia, Eurocare i l'OMS.
En aquesta primera sessió, Toni Gual, ha presentat també els elements clau dels projectes FAR SEAS i DEEP SEAS en els quals la Sub-direcció General de Drogodependències de l'Agència de Salut Pública de Catalunya hi participa com a partner.
Joan Colom, sub-director general de Drogodependències, va presentar les novetats en relació al programa " Nits Q " de reducció de riscos en l'àmbit de l'oci nocturn.
Durant la segona part de la sessió, s'han abordat temes com el rol de la indústria en el disseny de polítiques.
APN (Alcohol Policy Network Europe) és una xarxa de professionals, representants de governs, del món de la recerca i d'ONGs, que té per objectiu compartir experiències i promoure l'intercanvi d'opinions i coneixement envers les polítiques sobre l'alcohol.
La Secretaria permanent de la xarxa la gestiona la Sub-direcció General de Drogodependències.
El prestigiós diari nord-americà publica un article on descriu el model europeu de Sales de Consum supervisat com a possible solució a l'increment de les morts per sobredosis als Estats Units.
Amb el títol " Funcionen els espais d'injecció segura? " i el subtítol " Les evidències internacionals suggereixen que el consum sota supervisió pot salvar vides ", el diari The Economist fa un anàlisi de les sales de consum: espais sociosanitaris de consum higiènic de drogues no legals on els usuaris poden consumir sota la supervisió de professionals que poden oferir ajuda en cas de necessitat,
Catalunya és pionera en la implementació de polítiques i programes de reducció de danys, que tenen com a objectiu la prevenció dels danys associats a l'ús de drogues.
En aquest àmbit d'actuació, les sales o espais de consum higiènic són una de les principals línies de treball de la Sub-direcció General de Drogodependències de l'Agència de Salut Pública de Catalunya.
Els objectius de les sales de consum són:
Les intervencions bàsiques de les sales de consum supervisat inclouen la dispensació de material de consum higiènic (xeringa estèril, aigua destil·lada, cassoleta, filtre, gomes-smarts i tovalloletes d'alcohol), la gestió del material de consum un cop s'ha utilitzat, tallers de consum higiènic i segur, zones de descans i alimentació, com les sales de calor i cafè, atenció sanitària, acompanyament i/o derivacions a recursos sanitaris i socials pertinents.
Durant l'any 2018, 3.675 persones van acudir a les 13 sales de consum en funcionament a Catalunya (10 fixes i 3 en unitats mòbils) a fer un total de 146.916 consums.
En aquest any es van produir 214 sobredosis en sales, i cap d'elles va resultar mortal.
Accés a l'article [URL] Altres programes de reducció de danys:
País Basc i Catalunya participen en la declaració de consens internacional sobre el paper d'infermeria en les sales de consum
La Sub-direcció General de Drogodependències de l'Agència de Salut Pública de Catalunya va participar com a representant de les sales de consum al País Basc i Catalunya, recopilant informació i elaborant el document en cooperació amb la resta de països (Canadà, Austràlia, França, Dinamarca, Noruega, Irlanda, Suïssa, Alemanya, i Escòcia).
Gràcies a la valuosa col·laboració d'entitats com CESSAA (la sala de consum supervisat de Bilbao), Àrea de reducció de danys de Lleida de la Fundació Arrels Sant Ignasi, ARD Lluís Companys de Creu Roja Barcelona, EPA Badalona d'ASAUPAM i CAS Fòrum de Parc de Salut Mar es va recollir informació en el nostre territori sobre la pràctica d'infermeria en les sales, la formació dels professionals i la detecció de necessitats.
El treball comença l'any 2018 per iniciativa de l'Associació d'Infermeria de Reducció de Danys del Canadà (HRNA) i la Universitat de Victoria.
El grup de treball internacional va elaborar un document de consens sobre el paper d'infermeria en les sales de consum que pot servir com a base per guiar la pràctica professional, per investigacions futures, decisions polítiques i operatives de les sales de consum.
El resultat s'ha publicat al mes d'octubre al Journal of mental ealth and addiction nursing, i recull aspectes rellevants sobre la pràctica infermera en les sales de consum supervisat, els requisits de formació i les necessitats dels professionals d'infermeria (per exemple, formació contínua, plantilla, composició dels equips, recursos, ambient de treball, polítiques, etc.).
Aquest és el primer document internacional que posa de manifest la importància d'aquesta figura professional a les sales de consum, sovint invisibilitzada i infravalorada.
Com passa també amb molts recursos d'atenció a les persones que usen drogues, quan aquests tenen un llarg recorregut i gran evidència científica sobre la seva efectivitat pel que fa a la prevenció de les morts per sobredosi.
Accés a l'article: Journal of mental ealth and addiction nursing, Informació breu sobre el consens
Més informació: Reducció de danys
Teniu disponible on-line la Guia adreçada a les persones que organitzen i participen en pràctiques amb ayahuasca en contextos no amazònics.
En les darreres dècades, l'ús d'aquest preparat ha sortit de mica en mica del context original i s'ha expandit a altres poblacions, països i fora de l'Amazònia d'on és original.
Una de les conseqüències d'aquesta expansió ha estat que apareguin noves formes d'utilització, que poden suposar tant noves oportunitats en el camp de la salut com nous riscos.
L'objectiu de la guia és presentar una sèrie d'estàndards mínims de seguretat tant per qui organitza sessions d'ayahuasca en aquests contextos, així com per informar a les persones participants, perquè puguin apreciar amb més criteri la seguretat i la responsabilitat de les sessions en què són a punt de participar i triar així de manera informada.
Aquest document inclou la filosofia de reducció de riscos que Catalunya fa anys que implementa en els diferents programes i actuacions.
En aquest cas, en un àmbit nou que va més enllà de la utilització de la substància en un ambient lúdic d'oci nocturn.
Si no, s'ha vist com les persones que s'apropen ho fan com a eina de desenvolupament personal o espiritual, o bé amb finalitats terapèutiques.
Publicada per la Fundació ICEERS amb la col·laboració de la Sub-direcció General de Drogodependències.
Accés GUIA: Versió en Català / Versió en Espanyol / Versió en Anglès
Més informació https://www.iceers.org/es/